ໂຄວິດ-19 ເຮັດໃຫ້ບໍ່ສາມາດຈັດງານບຸນ ມາດີ ກຣາສ ໃນນະຄອນນີວໂອລີນສ໌ ໄດ້ 
ການລະບາດຂອງພະຍາດໂຄວິດ-19 ໄດ້ເຮັດໃຫ້ທຸກສິ່ງທຸກຢ່າງທີ່ກ່າວມານີ້ຢຸດສະງັກລົງ, ຊຶ່ງເປັນຄວາມເສົ້າໃຈຂອງຄົນທ້ອງຖິ່ນຢ່າງນັບບໍ່ຖ້ວນ.
"ຫົວໜ້າໃຫຍ່ຂອງພວກເຮົາໄດ້ບອກພວກເຮົາວ່າ ເພິ່ນບໍ່ຢາກໃຫ້ພວກເຮົາໄປທີ່ນັ້ນ ໃນວັນບຸນມາດີ ກຣາສ (Mardi Gras) ຍ້ອນວ່າ ມີພະຍາດໂຄວິດ," ນັ້ນຄືຄໍາເວົ້າຂອງທ້າວອາຣອນ ຮາເລ (Aaron Hartley) ນັກສະແດງໃສ່ຊຸດພື້ນ ເມືອງສໍາລັບງານນີ້ ຫລື "Flagboy Giz" ກ່າວຕໍ່ວີໂອເອ ລາວເວົ້າຕໍ່ໄປວ່າ "ເພິ່ນບອກວ່າມັນບໍ່ມີຄວາມປອດໄພສຳລັບສະມາຊິກຂອງພວກເຮົາ ຫລື ສຳລັບປະຊາຊົນທີ່ໄປເບິ່ງໄປຊົມພວກເຮົາ " ກ່ອນປີນີ້, ທ້າວ ຮາເລ (Hartley) ໄດ້ມີສ່ວນຮ່ວມໃນງານບຸນປະເພນີ ທີ່ມີຊື່ສຽງ ທີ່ນະຄອນນີວໂອລີນສ໌ (New Orleans) ທີ່ສືບສານມາຕັ້ງແຕ່ຊຸມປີ 1800, ຊຶ່ງກໍຄືງານບຸນມາດີ ກຣາສ (Mardi Gras) ຊຶ່ງເປັນການປະສົມປະ ສານທີ່ມີລັກສະນະເອກະລັກຂອງວັດທະນະທຳອາເມຣິກັນເຊື້ອສາຍອາຟຣິກາ ແລະຊາວອາເມຣິກັນພື້ນເມືອງອິນເດຍແດງ, ພວກເຂົ້າໄປຮ່ວມຂະບວນແຫ່ສີດຳໄດ້ສະແດງອອກສີສັນຂອງສິ່ງປະກອບຈໍານວນນຶ່ງຂອງຊຸດເຄື່ອງນຸ່ງຊາວອາເມຣິກັນພື້ນເມືອງ "ບໍ່ມີຫຍັງໃນໂລກນີ້ຈະຄືງານນີ້," ທ້າວຮາເລເວົ້າ ວັນທີ 16 ກຸມພາແມ່ນວັນ Fat Tuesday, ເຊິ່ງແປວ່າ “ບຸນມາດີກຣາສ” (Mardi Gras) ສຳລັບຊາວກາໂຕລິກຢູ່ໃນຫລາຍພາກສ່ວນຂອງໂລກແລ້ວ, ວັນດັ່ງກ່າວ ເປັນຕົວແທນໃຫ້ແກ່ການສະຫລອງສຸດທ້າຍກ່ອນວັນທີ່ຈະເລີ້ມ 6 ອາທິດທີ່ເຄັ່ງຄັດກວ່າ ຊຶ່ງເອີ້ນວ່າການເຂົ້າພັນສານັ້ນ ບາງທີອາດຈະບໍ່ມີບ່ອນໃດຢູ່ໃນໂລກນີ້ ທີ່ສະເຫຼີມສະຫຼອງວັນດັ່ງກ່າວທີ່ມີຄວາມຄຶກຄື້ນໄປຫລາຍກວ່າໃນນີວໂອລີນສ໌ ໃນປີທີ່ປົກກະຕິແລ້ວ, ເຈົ້າໄດ້ຈະພົບເຫັນຊາວອິນເດຍທີ່ຫລິ້ນໃນງານບຸນມາດີ ກຣາສ ຄືກັນກັບທ້າວຮາເລ ທີ່ມີຊຸດທີ່ສວຍງາມຂອງເຂົາເຈົ້າທີ່ເຮັດດ້ວຍລູກປັດ, ຂົນສັດແລະມີໂລຫະທີ່ແວວວາວປັກໃສ່ ທ່ານຈະເບິ່ງເຫັນສີສັນ ແລະກຸ່ມທີ່ເລື່ອນໄປ ຕາມຂະໜາດຂອງຕຶກ ນ້ອຍໆໃນເສັ້ນທາງທີ່ໂອບອ້ອມໄປດ້ວຍໄມ້ໂອກ ໃນຄະນະທີ່ສະມາຊິກຂອງກຸ່ມ “ຄຣີວ” (Krewe) ຫລືນັກສະແດງທີ່ໃສ່ໜ້າກາກ ຖີ້ມລູກປັດ, ຈອກ, ຫຼຽນປະດັບ (ແລະທຸກຢ່າງທີ່ທ່ານສາມາດຈິນຕະນາການ ຫຼືບໍ່ສາມາດຈິນຕະນາການໄດ້) ໃສ່ຜູ້ຊົມທີ່ນຸ່ງຊຸດພື້ນເມືອງຫລາຍຮ້ອຍຄົນ ທີ່ໄປຢູ່ແຫຍ້ກັນຊົມຢູ່ຕາມຖະຫນົນຫົນທາງ ທ່ານຈະໄດ້ເຫັນແລະໄດ້ຍິນວົງດົນຕີຫລາຍສິບຄະນະ ທີ່ເສບແຮ່ຢູ່ເບື້ອງຫລັງຂອງຂະບວນທີ່ແຮ່ໄປນັ້ນ, ແລະທ່ານຈະດີໃຈຫລາຍທີ່ໄດ້ເຫັນການຟ້ອນ, ເຕັ້ນ ແບບຫລິ້ນໆຂອງພວກ “ຄຣີວ” (Krewe) ຫລື ນັກສະແດງ- ເຊິ່ງປະກອບດ້ວຍສະມາຊິກຂອງຄົນໃນທຸກໄວ ແລະລະດັບຄວາມຄ່ອງແຄ້ວ - ທີ່ມີຊື່ເປັນ ຕາຫົວ ແລະມັກຈະສະແດງໃຫ້ຮູ້ເຖິງເພດ ການລະບາດຂອງພະຍາດໂຄວິດ-19 ໄດ້ເຮັດໃຫ້ທຸກສິ່ງທຸກຢ່າງທີ່ກ່າວມານີ້ຢຸດສະງັກລົງ, ຊຶ່ງເປັນຄວາມເສົ້າໃຈຂອງຄົນທ້ອງຖິ່ນຢ່າງນັບບໍ່ຖ້ວນ